Igor Võssotski

Igor Jakovlevitš Võssotski (vene keeles Игорь Яковлевич Высоцкий; 10. september 1953 Jagodnoje, Magadani oblast – 2. aprill 2023) oli Nõukogude Liidu poksija. Tema vanemad olid endised poliitvangid, kes olid parasjagu asumisel – isa oli venelane ja ema Meeta Suve (hiljem Võssotskaja)Meeta Suve Okupatsioonide Muuseumi lehel. Eesti keeles(surnud) eestlane.

Võssotski oli raskekaalus (üle 81 kg) Nõukogude Liidu meister 1978. aastalNõukogude Liidu 1978. aasta meistrivõistlused poksis. Tulemused inglise keeles ning sai 3. koha aastatel 1974Nõukogude Liidu 1974. aasta meistrivõistlused poksis. Tulemused inglise keeles, 1977Nõukogude Liidu 1977. aasta meistrivõistlused poksis. Tulemused inglise keeles ja 1979.Nõukogude Liidu 1979. aasta meistrivõistlused poksis (7. Rahvaste spartakiaad). Tulemused inglise keeles

Võssotski osales raskekaalus (üle 81 kg) 2. maailmameistrivõistlustel (Belgradis, 1978), kuid kaotas 1. ringis oma kohtumise ning jäi edasisest medaliheitlusest välja.

Võssotski pidas kokku 185 kohtumist, millest võitis 161 ja kaotas 24 kohtumist. Nende seas olid kõige kuulsamad kaks võitu selleaegse tuntud poksija Teófilo Stevensoni (Kuuba) üle – ta oli Stevensonile üldse ainus vastane, kellele Stevenson on ainult kaotanud. Pärast oma sportlaskarjääri lõppu on Võssotski töötanud poksitreenerina.

Viited

Välislingid
Igor Võssotski lehel Peoples-ru. Vene keeles
Gennadi Tolmatšovi usutlus Igor Võssotskiga 10. septembril 2011. Vene keeles
Eesti juurtega poksija, kes jäi Stevensonile ja Alile löömatuks, Postimees, 4. mai 2019

Kategooria:Nõukogude Liidu poksijad
Kategooria:Nikolo-Arhangelskoje kalmistule maetud
Kategooria:Sündinud 1953
Kategooria:Surnud 2023